मसौदा परिसीमन प्रस्ताव के ख़िलाफ़ बंद से असम की बराक घाटी में जनजीवन प्रभावित
असम में निर्वाचन क्षेत्रों के परिसीमन के विरोध में राजनीतिक दलों द्वारा बुलाए गए 12 घंटे के बंद के दौरान मंगलवार को बराक घाटी के तीन जिलों में 300 से अधिक प्रदर्शनकारियों को हिरासत में लिया गया। परिसीमन संबंधी मसौदा प्रस्ताव पिछले सप्ताह प्रकाशित किया गया था।
बराक डेमोक्रेटिक फ्रंट (बीडीएफ) ने सबसे पहले बंद का आह्वान किया था और बाद में कांग्रेस, तृणमूल कांग्रेस एवं एआईयूडीएफ ने इसका समर्थन किया। बंद सुबह पांच बजे शुरू हुआ और घाटी के कछार, करीमगंज एवं हैलाकांडी जिलों में दुकानें और व्यापारिक प्रतिष्ठान बंद रहे।
#WATCH | Assam: Police detained protesters in Karimganj who were protesting against the proposed delimitation draft by the Election Commission of India (ECI)
Several organisations and political parties have called for a 12-hour bandh in Barak Valley, Cachar, Karimganj and… pic.twitter.com/acAUqXhDcU
— ANI (@ANI) June 27, 2023
स्कूल और सरकारी कार्यालय खुले थे लेकिन उनमें उपस्थिति कम दर्ज की गई। इन तीनों जिलों में वाहनों की संख्या सामान्य से कम थी और प्रदर्शनकारी सड़कों पर निकले लोगों से अपने घर लौटने का आग्रह कर रहे थे।
पुलिस ने करीमगंज (उत्तर) से कांग्रेस विधायक कमलाख्या डे पुरुकायस्थ और पार्टी के कछार जिला अध्यक्ष अभिजीत पॉल सहित 300 से अधिक प्रदर्शनकारियों को हिरासत में ले लिया।
#WATCH | Assam: Several organisations and political parties have called for a 12-hour Barak Valley bandh in Cachar, Karimganj and Hailakandi districts today, to protest against the ECI's delimitation draft proposal.
(Visuals from Silchar, Cachar) pic.twitter.com/2JAMYMqFZp
— ANI (@ANI) June 27, 2023
कछार के पुलिस अधीक्षक नुमल महत्ता ने कहा कि सभी दलों के प्रदर्शनकारियों को हिरासत में लिया गया है क्योंकि वे काम पर जा रहे आम लोगों को रोक रहे थे।
उन्होंने कहा, "ये एहतियाती गिरफ्तारियां हैं और हम आम लोगों की मदद करने का प्रयास कर रहे हैं।"
निर्वाचन आयोग द्वारा प्रकाशित मसौदा परिसीमन प्रस्ताव के अनुसार, तीन जिलों में विधानसभा सीटों की संख्या घटकर 13 हो जाएगी जो अभी 15 है। इसके अलावा कुछ निर्वाचन क्षेत्रों के नामों में परिवर्तन किए जाने का भी प्रस्ताव है।
सत्तारूढ़ भारतीय जनता पार्टी (भाजपा) सहित कई राजनीतिक दलों के नेताओं ने मसौदा प्रस्ताव पर असंतोष जताया है।
ढोलई विधानसभा सीट का प्रतिनिधित्व करने वाले परिवहन मंत्री परिमल शुक्लाबैद्य ने कहा कि उनके क्षेत्र के लोग निर्वाचन क्षेत्र का नाम ढोलई से बदलकर नरसिंहपुर करने के प्रस्ताव से नाखुश हैं। वहीं कांग्रेस विधायक पुरुकायस्थ ने कहा कि परिसीमन मसौदा "बराक घाटी के लोगों और एक खास समुदाय के खिलाफ साजिश" है।
(न्यूज़ एजेंसी भाषा के इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva hin_Deva hin_Deva eng_Latn eng_Latn twi_Latn hin_Deva awa_Deva eng_Latn ayr_Latn twi_Latn hin_Deva hin_Deva hin_Deva hin_Deva hin_Deva awa_Deva hin_Deva